ming030890/wiki-yue-high-quality huggingface dataset:
公主與青蛙

《公主與青蛙》（英文：The Princess and the Frog）係一部由和路迪士尼喺2009年製作及發行嘅動畫戲電影。套戲最早喺2009年12月11號上畫。佢係迪士尼第49部經典動畫長片。故事係改編格林兄弟作品《青蛙王子》。套戲導演係約翰馬斯加（John Musker），拍過《神探妙鼠》、《小魚仙》、《阿拉丁》、《大力士》以及《星銀島》等迪士尼電影。配樂、音樂製作由蘭迪紐曼（Randy Newman）做。嚮套片入面，阿尼加諾尼露絲（Anika Noni Rose）同主角蒂安娜公主（Princess Tiana）配音，其它配音包括歐普拉溫芙蕾、基思大衞、珍妮弗路易斯、約翰古德曼、布魯諾坎波斯、特倫斯霍華德咁。呢部動畫片入選「第82屆奧斯卡金像獎」最佳長篇動畫、最佳歌曲提名。

香港
套片喺2010年2月11號賀年檔期上畫，海報亦底色亦轉爲紅色。廣東話版，公主把聲由官恩娜配，而王子就古巨基配。其他聲重有阮兆祥同田啟文。
公主道

公主道（英文：Princess Margaret Road），前身一段爲楠道（Nairn Road），係香港1號幹線一部份，響九龍何文田，南接香港海底隧道紅磡出口康莊道，通去紅磡繞道公主道連接路同漆咸道南，北接九龍塘窩打老道，全程三線雙程分隔道路，部份路段係行車天橋。

名
公主道嘅公主，係指英國嘅瑪嘉烈公主，英名Princess Margaret Road，反映咗出來。舊名楠道嘅楠（Nairn），係指蘇格蘭楠郡。
維基同享有多媒體嘅嘢：Princess Margaret Road
公主嶺

公主嶺係中國吉林長春一個市，總面積4141平方公里，人口103萬。
1985年公主嶺建市嗰陣係屬四平，2020年改屬長春。
ㅇ

ㅇ（이응，讀[ŋ]）係諺文字母排第8個，亦係第8個子音字母，用喺第一音嘅時候唔發聲。
劉志強

劉志強 (1963年)（1963年7月－），曾經做過青海省副省長、省公安廳廳長。 2016年1月擔任司法部副部長、黨組成員。
劉志強 (1964年)（1964年－），香江集團董事局主席，第八屆、九屆、十屆、十一屆全國政協委員，第十屆全國工商聯副主席，全國青聯副主席
劉志強 (1971年)（1971年－），中共天津市委統戰部副部長，曾經做過共青團天津市委書記。
劉志強 (警察)
劉志強 (廣東人大代表)：曾經做過廣東省樂昌市沿溪山茶場有限公司製茶廠廠長，第十二屆全國人民代表大會代表，因病喺2014年11月24號離世。
劉志強 (香港親中派)

其他
劉志強 (足球員)，香港職業足球員。
方駿暉，原名劉志強，香港馬評人及香港賽馬電視節目主持人。
劉思希

劉思希（Lisa Lau，1985年9月23號—），原名劉雅儀，係香港無綫電視女藝員。佢澳門出世，參選過2009年鳳凰衛視中華小姐同2011年香港小姐。
佢出名演出包括電視劇《巨輪》、《巨輪Ⅱ》（飾演郭凱琳）同《忠奸人》（飾演杜綽姿）、《迷》（飾演肖小紅）。除此之外，佢亦曾夥拍林溥來主持《澳門足跡》。
佢唔單止係高爾夫球發燒友，重係一位品酒高手。
三八線

三八線 (英文：Military Demarcation Line)，韓文正式叫“軍事分界線”或者“休戰線”，係自從1953年《朝鮮停戰協定》以嚟，北韓同南韓之間嘅實際分界綫。喺陸地上面，三八線係大概沿住北緯38度綫咁行，長度係大約 248公里（154英里）。
喺黃海，兩韓之間嘅邊界由聯合國喺1953年畫定咗，叫“Northern Limit Line”。但係，呢條界綫並冇喺停戰嘅協定度提過。
沿住三八線，總共有 1,292 塊牌嚟做標記，喺北面嘅牌用韓文同中文，而南面嘅就用韓文同英文，不過兩邊嘅牌都因爲擺咗幾十年而開始生鏽。
三兄弟

《三兄弟》係香港麗的電視製作嘅情境電視劇，喺1977年2月首播一直播到1978年，逢星期一播出。主要演員有黎灼灼、周吉、譚榮傑、徐家霖、尹偉諾等。故事圍繞一個住喺公屋嘅家庭同佢嘅屋企人周邊發生嘅人同事而展開，喺當時啱啱落成嘅葵涌荔景邨同葵盛西邨取景拍攝。原定打算播出十三集，但由於劇情非常溫馨貼地，當年極受觀眾歡迎，之後繼續加拍，維持咗接近兩年，最終拍咗86集。
三公

三公，天子身邊有三人，輔助天子。至於乜嘢名，就睇時代。位列三公為之顯貴，到後尾變成虛銜。
周嗰陣設太師、太傅、太保。尚書之內有周書，周書之下有周官，講到三公。
立太師、太傅、太保，茲惟三公。論道經邦，燮理陰陽。官不必備，惟其人。
漢以丞相、太尉、御史大夫為三公。後尾全部改名，大司徒、大司馬、大司空做三公。漢後期改為司徒、司空、太尉做三公。曹操掌實權後為丞相，廢除三公。
魏立國後，又恢復三公，不過已經無權，由尚書所取代。以後就全為虛銜。大宋又復古名，太師、太傅、太保做三公，之後一直叫到大清，多數用係賞賜，或死後封贈 。
周嗰陣除咗三公，又有三孤，相對三公而言，叫少師、少傅、少保。
三分甜

《三分甜》係香港女子組合Lolly Talk嘅第二首單曲，由組合成員吳倩怡作曲，雷暐樂（中文：雷暐樂）填詞，喺2022年7月11號推出。
三列槳座戰船

三列槳座戰船（Trireme）係種古代地中海常見嘅戰船類型，主要係腓尼基、古希臘同古羅馬用。戰船每邊都有三列槳。
三刺尖牙鱸

三刺尖牙鱸（學名：Synagrops trispinosus）係發光鯛科尖牙鱸屬嘅其中一個種。
凝血章

呢篇凝血章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇凝血章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
凝血素刺激酵素

凝血素刺激酵素（英文：Thromboplastin，TPL）係血漿同組織因子撈埋一齊之後出嚟嘅嘢，可以透過催化凝血素原向凝血素嘅轉化而喺血漿入面幫手凝血。佢係一種複雜嘅酵素，腦，肺或者其他組織入面都有，尤其喺血小板，喺血液凝固過程入面起住可以將凝血素原變做凝血素嘅轉化作用。
凝血酵素原時間

凝血酵素原時間（prothrombin time），簡稱PT，係一套檢驗外在凝血因子嘅方法。呢種方法可以評估個體血液嘅凝血能力、肝功能，維他命K水平等等。PT可以驗到第一、第二、第五（英文：Factor V）、第七（英文：Factor VII）、第十凝血因子（英文：Factor X）嘅功能。
凡士林

凡士林（Vaseline，廣東話係花士令）原本係芝士堡（Chesebrough）一個牌子，家下係聯合利華（Unilever）。主要同一隻膏叫花士令（Vaseline）有關，隻膏係石油度造出來嘅。家下公司用呢個嘜整出來花士令產品，有潤膚膏、清潔劑、香體膏、太陽油、潤滑油。
凡城

凡城 （土耳其話：Van；亞美尼亞話：Վան；庫爾德話：Wan）喺土耳其東北部、凡湖東岸、東面接壤伊朗，係土耳其凡城省首府。2005年人口284,464人。
當地時間2011年10月23號下晝1點41分發生黎克特制7.2級地震，大批房屋冧咗，壓住好多人，估計死亡人數可能多達1,000人。
凡德羅

凡德羅（德文：Ludwig Mies van der Rohe，1886年3月27號—1969年8月17號），原名Maria Ludwig Michael Mies，係德國現代主義畫則師。

生平
凡德羅喺德國阿臣出世。細個嗰時，Mies小名係Ludwig Mies。青年嗰時，渠喺老竇嘅雕塑店入邊做也，後來搬到柏林加入咗Bruno Paul嘅工作室。跟住1908年到1912年間，Mies喺彼得·貝倫斯嘅設計工作室做咗4年。彼得·貝倫斯嘅工作環境影響咗渠對嗰個年代設計理論同埋德國文化係毋係能夠結合嘅一尐睇法。
1969年死喺美國芝加哥。
劍川

劍川係中國雲南大理一個縣，總面積2318平方公里，人口17萬。
劉麗嬋

劉麗嬋，香港親中派政治人，曾經參與2023年香港區議會選舉。
劉麥嘉軒

劉麥嘉軒，BBS，JP（Ayesha Macpherson，1966年5月27號—）係香港會計師，係畢馬威會計師事務所合夥人，亦係香港會計師公會稅務委員會主席。香港政府下面，佢做過經濟機遇委員會成員。

屋企
麥嘉軒亞爸係印裔學者阿巴斯，而亞媽係消費者委員會首任總幹事張綠萍。佢亦係歌手張國榮嘅外甥女。
麥嘉軒第一任老公係馬來西亞人，做工程師，不過之後離婚。而2009年，佢同香港中文大學校長劉遵義結婚。
劉鳳英

劉鳳英，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
劉鶚

劉鶚（粵拼：lau4 ngok6，1857年10月18號—1909年8月23號），字鐵雲，一字公約，係大清作家，原名孟鵬；祖籍江蘇丹徒（家下江蘇鎮江），筆名洪都百鍊生，佢係大清譴責小說《老殘遊記》嘅作者。

故居
劉鶚故居（淮安市淮安區，淮安市文物保護單位）。
劉鶴

劉鶴（簡化字：刘鹤，1952年1月25號—）係中華人民共和國政治人物。佢鄉下河北昌黎，喺北京出世。佢係中共第十八屆、十九屆中央委員，第十九屆中共中央政治局委員、中央財經委員會辦公室主任。現任國務院副總理（排名第四）。佢之前做過中央財經領導小組辦公室主任、「中央經濟體制和生態文明體制改革專項小組」組長，國家發展和改革委員會副主任、黨組副書記。劉鶴同中共阿頭習近平係中學同學，因此佢俾人認為係習近平派系嘅重要成員，係習嘅財經政策軍師。

屋企人
劉鶴個老頭係劉植岩（1918年2月7號-1967年12月12號），河北昌黎城郊區兩河村人。1936年加入中共。1949年後，做中組部幹部處長。1958年做昆明市委書記處書記，後增補為雲南省委常委。1965年做中共中央西南局書記處書記兼秘書長、組織部部長。
劉植巖同元配生咗劉鶴一粒仔，後來離婚。娶咗第二個老婆，又生咗1仔1女。文化大革命，劉植巖被「打倒」，俾人批鬥。1967年12月12號，劉植巖喺成都錦江賓館跳樓自殺，終年49歲。
劉鳴煒

劉鳴煒，GBS，BBS，JP（Lau Ming-wai，1980年8月26號—），係香港華人置業主席、香港海洋公園董事局主席（2020-2022年）、香港政府青年事務委員會主席。佢香港出世，祖籍廣東潮州潮安，阿爸係富商劉鑾雄。
劉龑

劉龑（龑讀掩，粵拼：lau4 jim2；889年—942年），原名劉巖（lau4 ngaam4），係南漢開國君主，史稱南漢高祖（naam4 hon3 gou1 zou2）。劉龑個「龑」係佢自創嘅字，意思係「飛龍在天」。
根據清朝屈大均起《廣東新語》忌記載，劉龑個墓喺番禺東面二十里（小谷圍），崇禎九年（1636年）被人發現，叫做康陵。
亞他薛西斯三世

亞他薛西斯三世（粵拼：aa3 taa1 sit3 sai1 si1 saam1 sai3，古波斯文：𐎠𐎼𐎫𐎧𐏁𐏂𐎠，？－前338年），係個波斯阿契美尼德王朝嘅國王，前358年至前338年在位。
亞伯拉罕·狄默夫

亞伯拉罕·狄默夫（粵拼：dik6 mak6 fu1，Abraham de Moivre，1667年5月26號—1754年11月27號）係法國數學家，發現咗狄默夫公式。

狄默夫公式
1707年，狄默夫推導出下面呢條公式：
佢證明呢條式對於n係乜嘢數字都啱適用。1722年：
亞他薛西斯一世

亞他薛西斯一世（粵拼：aa3 taa1 sit3 sai1 si1 jat1 sai3，古波斯文：𐎠𐎼𐎫𐎧𐏁𐏂𐎠 ， ?- 前425年），係個波斯阿契美尼德王朝嘅國王，前465年—前425年在位。佢係薛西斯一世個仔。
亞伯費尼

亞伯費尼（粵拼：aa3 baak3 fai3 nei4，英文：Albert Finney, Jr.，1936年5月19號—2019年2月7號）係個英國男演員，喺索福出世。佢喺1956年出道，代表作有《風流劍客走天涯》。
亞伯

亞伯／阿伯／呀伯，亞爸嘅亞哥，親戚一種，通常叫伯父。而亞爸細佬就會叫亞叔。
伯父老婆叫伯娘。

引伸意思
日常見大過自己嘅老人，亦可以叫做亞伯。
亞伯特·史佩爾

亞伯特·史佩爾（德文：Albert Speer，1905年3月19號—1981年9月1號），係納粹德國時代嘅政治人同畫則師。亦係希特拉內閣嘅裝備軍火部長，1942年去到1945年在任。佢任內負責喺柏林開展世界之都日耳曼尼亞嘅改造規劃。
一木有海

一木有海 ，係日本嘅一個女演員。

拍過嘅作品一覽
呢個表唔完整，歡迎加料。
一枝黃花屬

一枝黃花屬（Solidago）係菊目菊科下一個屬，有超過100個品種，絕大多數都係開黃花。
一柳夢吾

一柳夢吾（1985年4月2號—）係日本足球員，司職後衞，效力群馬草津溫泉。
一木千洋

一木千洋 ，係日本嘅一個女藝人同埋配音員。
一木美名子

一木美名子 ，係日本嘅一個女藝人同埋配音員。
一本道

一本道（いっぽんどう，英語：1Pondo）係喺美國註冊嘅一間鹹片製作公司。尺度比其他鹹片公司嘅作品大膽好多。
一杯美酒

《一杯美酒》係由艾克拜爾·吐爾地填詞。呢首歌係維吾爾族民歌。
一板一眼

一板一眼，喺粵語又叫一板一叮，係古樂板眼（節拍）一種，一小節裏便有兩拍，一板係強拍，一眼係弱拍。

引伸
一板一眼可以用來講人好有條理，同有板有眼。
一朵花

《一朵花》係台灣樂隊MATZKA樂團出嘅第二張專輯、第一張現場專輯。喺2011年6月4號由有凰音樂發行。

簡介
呢張專輯收錄咗10隻歌。
一板三眼

一板三眼，喺粵語又叫一板三叮，係古樂板眼（節拍）一種，一小節裏便有四拍，板係強拍，眼係弱拍，即係一下強，三下弱咁。
利建潤

利建潤（葡文：LEI Kin Yun，1978年7月13號—）係澳門社團工作者，現任民主起動副主席；外號「澳門長毛」，信奉基督教，中學程度。

從政經驗
利建潤係澳門嘅民主人士，長期參與支援中華人民共和國嘅民主運動、保護釣魚台行動、聲討八九年六四事件同埋推動澳門嘅民主發展。利建潤喺1996年10月代表澳門地區，同香港、台灣嘅保釣人士參加保釣運動。2005年成為南方民主同盟澳門分部聯絡人、喺南方民主同盟主席龍緯汶等嘅支持下，參與澳門立法會選舉，成為候選人，但係冇獲取足夠支持而落敗。
利建潤而家喺民主起動副主席、澳門民間人權陣線秘書長兼創會會員、天安門母親運動澳門地區代表、澳門職工盟會員、保釣行動委員會副主席。

澳門長毛
由於利建潤嘅作風同香港立法會議員梁國雄嘅作風相似，而梁國雄本人有「長毛」嘅外號，所以澳門居民同利建潤改咗個花名叫「澳門長毛」。
利拿

利拿（粵拼：lei6 naa4；法文：Rennes，法文讀音：[ʁɛn]；布禮斯文：Roazhon）係法國布禮斯大區首府，全國第11大城，人口約莫21萬。
利得稅

利得稅又叫公司稅，係用公司做對象嘅稅，多數都係用利潤做基礎嚟計稅，公司賺得多就交得多稅，相反公司蝕錢就唔使交。
利揚堂

利揚堂（愛爾蘭蓋爾文：Teach Laighean，英文：Leinster House）係愛爾蘭國會議場，位於都柏林市中心。
喺愛爾蘭獨立建國之前，利揚堂曾經係倫斯特公爵嘅府邸，仲做過皇家都柏林學會嘅總部。從1922年開始，利揚堂成為愛爾蘭自由邦議會嘅議場。愛爾蘭建立共和政體之後，國會繼續駐喺利揚堂。

相
愛爾蘭國會下議院議事廳
利揚堂草坪曾經有過一座米高·哥連斯同亞瑟·奧格列夫夏嘅紀念碑，不過喺1939年拆咗。
利揚堂嘅大閘
紀念愛爾蘭獨立戰爭領袖嘅方尖碑
利息

利息（Interest）或者利錢係借資產時要畀嘅費用，換句話講，借資產要畀價格，以彌補借出資產者因為為咗借資產畀借入資產者，令借入資產者可以提早享用貨而承受嘅損失。
借出資產可以收息嘅嘢，通常係錢、股份、消費品等等。利息用資產價計出，可以當係錢嘅租咁。最尾要畀幾多利息，就睇下個人想借幾多而定。
利拉單斯

利拉單斯 （Lila Downs，又譯利拉唐斯，1968年9月9號—，墨西哥瓦哈卡州出世）係墨西哥嘅傳統音樂歌手。
利敏貞

利敏貞，JP（Eliza LEE Man-ching）係香港特別行政區政府商務及經濟發展局常任秘書長，2017年8月上任。佢之前係通訊事務總監，2012年4月上任，掌管通訊事務管理局轄下執行部門通訊事務管理局辦公室，並擔任通訊局嘅當然成員。

簡歷
利敏貞喺1988年8月加入政務職系，並喺2008年4月晉升為首長級乙一級政務官。
利敏貞喺多個決策局同埋部門服務過，包括前皇家香港警務處、前布政司辦公室、懲教署、前文康廣播科、前運輸科（後嚟改稱運輸局）同埋前貿易署（後嚟改稱工業貿易署）。渠喺2001年9月至2006年4月出任行政署副署長，並喺2006年8月至2007年6月出任衞生福利及食物局副秘書長（家庭及婦女事務）。渠喺2007年7月出任勞福局副秘書長（福利）。
利斯基

利斯基（Sabine Katharina Lisicki，1989年9月22號—）係德國職業網球手，喺德國，渠有「新嘉芙」之稱。

屋企
阿爸Richard同埋阿媽Elisabeth都有波蘭血統，所以利斯基除咗識德語、英語之外都精通波蘭語。

球員生涯
利斯基係右手揸拍，2006年轉打職業賽。
你咪又係噉

泰族律師 Jacques Vergès 嘅相；佢曾經嘗試用你咪又係噉論證嚟同納粹戰犯辯護，不過都係衰咗。
你咪又係噉（粵拼：nei5 mai6 jau6 hai6 gam2；拉丁文：ad hominem tu quoque，簡稱「tu quoque」，呢句嘢喺拉丁文入面係「你都係」噉解）係一種非形式謬論，指講緊謬論嗰個人以佢對手「冇完全言行一致」為由，就話個對手嘅論證係錯嘅。

分析
你咪又係噉謬論嘅論證基本結構如下：
A 君提出 X 呢個主張。
B 君指出 A 君而家或者以前嘅某啲行為同主張 X 唔夾。
B 君主張 X 係一個錯誤嘅主張。
舉返個例子嚟說明：
老豆（一路擔住支煙仔）：仔呀仔，你家吓食煙嘅話，你第日老咗好有可能會後悔㗎。我諗你都係唔好食好啲。
仔：老豆，你夠食煙啦。所以我一定唔會後悔嘅。
喺上述呢場對話入面，個仔用緊一個你咪又係噉謬論：佢老豆冇錯係言行不一，但係就算係噉，佢老豆嗰句主張「你家吓食煙嘅話，你第日老咗好有可能會後悔㗎」依然可以係真確嘅（而且話唔定個老豆就正係戒唔到煙後悔緊），所以個仔講嗰句反駁「你言行不一」查實根本就唔能夠表明佢老豆句主張係錯嘅。
喺你咪又係噉嘅謬論當中，講緊謬論嗰個人指出對手言行不一，但係實際上諗深一層就知道，個對手係唔係言行一致同佢個主張係咪真確並冇必然嘅關係：好多時一個人就算言行不一，頂嗮櫳都衹係表示佢品格有問題，之但係佢講嗰個諗頭可能都仲係有道理嘅，所以上述嗰個例子入面個仔犯咗因人廢言嘅謬誤。

納粹戰犯風波
Klaus Barbie（1913-1991）係納粹德國嘅一個黨衛隊成員，曾經親手噉用酷刑折磨過好多法國戰俘。喺二戰打完之後，美國仲請過佢嚟幫手做反馬克思主義嘅工作。佢一世人犯過好多戰爭罪行。後嚟佢俾法國拉咗，仲俾人扚咗上法庭當係戰犯噉審。當時 Klaus Barbie 個律師 Jacques Vergès 就用咗你咪又係噉論證嚟嘗試同佢辯護：Vergès 指出話法國軍隊嘅將軍喺打前少少嘅阿爾及利亞戰爭嗰陣，都犯過類似 Klaus Barbie 犯嗰啲嘅戰爭罪行，所以法國冇資格去審 Klaus Barbie。但係當然，法國軍方入面某啲人有罪，都唔等如 Klaus Barbie 冇罪，所以呢個辯護後尾都仲係俾法庭方面駁回咗，而法庭後嚟告入咗 Klaus Barbie ，並且判佢終身監禁。Klaus Barbie 最後嘅收場係喺 77 歲嗰陣喺監倉入面生癌死咗。
Jacques Vergès 嘅論證結構如下：
法國提出「戰犯有罪，所以 Klaus Barbie 有罪」呢個主張。
Vergès 指出法國軍方某啲人嘅行為同「戰犯有罪」呢個主張唔夾。
Vergès 主張「戰犯有罪，所以 Klaus Barbie 有罪」係一個錯誤嘅主張。
你在看我嗎

《你在看我嗎》係臺灣歌手張惠妹出嘅第十六張個人專輯。喺2011年4月5號開始預購，4月23號正式發行。呢張專輯由林夕、陳鎮川一齊打造，首波主打都什麼時候了喺3月30號HitFM首播。

黑白廣告宣傳
金牌大風將都什麼時候了嘅MV剪成7隻每段5秒嘅短版廣告喺網上播出，而呢7隻廣告因為製作方式前衛，引起網友熱烈討論，甚至好多網友被廣告開場嘅黑白無聲影像嚇到，以為係恐怖片而唔敢開，後來知道影片原來係張惠妹專輯嘅廣告，消息先陸續傳開，造成MV廣告不斷有迴響，大家都好奇：「這究竟是『張惠妹』還是『阿密特』？！」亦有唔少人以為係愚人節整人片段。

專輯歌曲介紹
第一波主打「都什麼時候了」，MV用黑白畫面拍。
第二波主打「我最親愛的」，係新專輯入面嘅一首抒情歌，好多人聽完隻歌後感動落淚。
第三波主打「渴了」，首歌係廣告可口可樂125週年嘅主題曲，阿妹亦繼2010年「快樂暢開」之後繼續為可口可樂代言。
第四波同名主打「你在看我嗎」請咗幾個外國名導來台灣拍MV。金牌大風好重視「你在看我嗎」專輯，請咗長年喺英國拍廣告嘅香港導演楊龍澄專程飛來台灣幫張惠妹拍「你在看我嗎」嘅MV，楊龍澄細膩且色彩濃烈的奇幻影像風格，令唔少品牌紛紛大力贊助，令「你在看我嗎」使咗近300萬台幣嘅MV呈現出國際級嘅視覺體驗。
第六波主打「他們」，因中國騰訊微博嘅贊助，所以MV出現唔少騰訊微博鏡頭。
第七波主打〈你和我的時光〉，首歌係由蘇打綠嘅吳青峰創作，首歌係張惠妹為咗多謝15年嚟支持佢嘅歌迷而創作，呢首歌喺呢張專輯第一首錄音嘅歌。

你和我的慶功珍藏版
同年6月10號，張惠妹出《你在看我嗎（你和我的慶功珍藏版）》，呢個改版專輯多收錄咗一首新歌「你和我的時光」。
另外重新增渴了同快樂暢開嘅Remix版。
你又估我唔到

《你又估我唔到》（英文：Neighborhood Treasures (Sr.9)）係香港電視廣播有限公司嘅遊戲節目，由林盛斌、張秀文主持。頭10集由2021年3月22號到4月2號逢禮拜一到五22:30-23:00喺翡翠台首播，之後嗰4集曾經被長期抽起未播，最後安排喺同年11月13號到12月4號逢禮拜六 23:30-00:00喺翡翠台首播。呢個節目係《你估我唔到》續作，亦繼承之前嘅「千奇百趣系列」節目，第九度買咗日本朝日電視台嘅「奇趣」片段，用嚟同嘉賓玩問答遊戲。
你只是在比我高的地方

《你只是在比我高的地方》（韓文：나보다 조금 더 높은 곳에 니가 있을 뿐）係韓國歌手申昇勳喺2006年出嘅單曲。
你在煩惱什麼

《你在煩惱什麼》係台灣樂隊蘇打綠喺2011年11月11號出嘅第八張唱碟。呢張唱碟主要係描述私人內心情感。

其他
因為結他手阿福服緊兵役，呢次係蘇打綠第一次喺唔齊腳嘅情況下去出唱碟，並延緩發行韋瓦第計畫秋、冬唱碟嘅計畫。
《你被寫在我的歌裡》（室內樂版）收錄喺2012年3月30號出嘅Ella《我就是...》EP。

唱片版本
預購版（預購期由10月19號至11月10號），預購贈品係《蘇打誌番外特刊之蘇打蓋（聽蘇打綠臭蓋）觀光導覽地圖》，內附一張唱碟內容導聽CD。
發行版

獎
唱碟入圍第23屆金曲獎最佳樂團獎。
歌《燕窩》入圍第23屆金曲獎最佳音樂錄影帶導演獎（卓威志）。
由2011年11月23號起至2015年9月30號，〈喜歡寂寞〉做咗全國廣播嘅台歌。
你哋

你哋（粵拼：nei5 dei6，英文：You）係一個第二人稱嘅代名詞，解做你嘅眾數。
你哋冇做錯到

「你哋冇做錯到」係2014年一句出自前香港警務處處長曾偉雄口中嘅說話，當時香港警察對付非法堵路嘅示威者。曾偉雄處長喺警察總部，向數百名參與處理非法堵路嘅前線警員打氣，高呼「你哋冇做錯到」。而過程被拍下而且喺網上流傳，曾偉雄因而備受社會人士
批評。
之後喺一啲香港警察嘅新聞被報道嘅時候，有啲網民就會攞呢句說話來揶揄香港警察。

外間批評
香港中文大學政治與行政學系高級講師蔡子強話，咁樣只會對局勢火上加油，令警隊內部同公眾期望愈走愈遠，甚至各走極端，就算贏到一時嘅掌聲，但就令自己再無轉圜餘地，做法愚蠢。
社會主義行動成員陳彼得形容，呢句話成為咗香港警察對公眾態度嘅分水嶺，變得越來越仇視示威者，成為了中共政權嘅半軍事武裝部隊。
北伊羅戈省

北伊羅戈省（粵音：bak1 ji1 lo4 gwo1 saang2，菲律賓話：Ilocos Norte），係喺菲律賓伊羅戈嘅一個省，面積夾埋3467.89平方公里，家陣約莫有609,588人喺呢度住緊。
北倫達省

北倫達省係安哥拉嘅一個省，喺國土東北部，首府棟多。
北俱盧洲

北俱盧洲（梵文音Uttarakura），又叫北拘盧洲、鬱單越、鬱怛囉、郁多羅鳩留、嗢怛羅矩，係佛經所記四大部洲之一，係佛敎世界觀一部份。佢形似方版，四四方方，正方形，喺須彌山北，畀大鹹水海包圍。洲中人人平等安樂，壽足千年。洲中有樖高樹。
大洲兩側有兩中洲，一樣樣嘅，只不過細啲。周圍重有數百小洲。
北亭村大街

北亭村大街（「亭」讀陰上聲，粵拼：bak1 ting2 cyun1 daai6 gaai1）係中國廣東省廣州市嘅東西走向嘅道路，喺番禺區大學城西邊，東邊從大學城中環西路同檔案館路嘅交界開始，一直向西去到大學城外環西路。雖然個名有「大街」兩個字，但佢唔係內街。

名
呢兩條馬路喺2002年開發廣州大學城嗰時起。開通初期之所以嗌大學城西路係借鑒咗鬼佬國家按數字同方位做名而體現出簡潔同方便噉。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路嘅四大理由而提出改名。喺市政府征求過當地民眾意見之後，2014年3月15號，大學城除咗外中內三環之外，其它馬路一窩蜂噉改嗮名。

敘述
全長1.1km，闊24米，雙向4車道。
北伊靈站

北伊靈站（英文：North Ealing tube station）係英國倫敦地下鐵皮卡迪利綫嘅車站，屬第3收費區，喺大倫敦伊靈區。
北佛堂

北佛堂（IPA：[pɐk fɐt tʰɔŋ]）係香港一個海灣，響新界西貢區清水灣半島南面。個灣響正佛堂門北面，所以叫北佛堂。佛堂門大廟亦都響呢個灣，所以又叫大廟灣。
佛堂門大廟後面有大廟灣刻石，係香港法定古蹟。
北倉

北倉（韓文：북창군／北倉郡 Pukchang gun */?）係朝鮮民主主義人民共和國平安南道嘅一個郡。
北光

北光（粵拼：bak1 gwong1，越南文：Bắc Quang）係越南河江下轄嘅一個縣。
中國乒乓球協會

中國乒乓球協會（簡稱中國乒協；英文：Chinese Table Tennis Association，縮寫"CTTA"）係中華人民共和國一個非官方、非牟利嘅運動組織，總部設喺北京。
中國乒乓球協會係中國奧林匹克委員會承認嘅全國性運動協會，代表中華人民共和國乒乓波活動嘅最高社會團體。佢係代表中華人民共和國參加國際乒乓波聯合會同埋亞洲乒乓波聯盟嘅唯一合法組織，亦都係國家體育總局乒乓球羽毛球運動管理中心嘅常設辦公機構，又係中華全國體育總會嘅團體會員。
現任中國乒協嘅阿頭係劉國梁。
中國中央電視台社會與法頻道

（頻道呼號：CCTV-12社會與法）係中國中央電視台新聞頻道嘅以普通話廣播為主嘅法治頻道，亦係中國中央電視台第12頻道。
中國中央電視台科教頻道

係中央電視台喺中華人民共和國嘅科教頻道。佢嘅時間表主要包本地同進口紀錄片同埋教育工作室製作。

節目
除非特別寫明，否則本文所有時間都係以UTC+8時間為準。
07:55 第10放映室
08:50 科學世界
09:20 走近科學
09:50 探索·發現
10:35 講述
11:00 大家
11:45 子午書簡
11:55 人与社會
12:15 人物
12:45 百家講壇
13:30 公益行動
14:00 道德觀察
14:30 重訪
15:10 第10放映室
16:05 走近科學
16:35 探索·發現
中國中央電視台電視劇頻道

（CCTV-8）嚮1995年11月30號開播，前稱中國中央電視台文藝頻道，當時主要播出文藝節目，央視同日開播嘅頻道有電影頻道同原先少兒·軍事·農業·科技頻道（而家嘅軍事·農業頻道）。1999年5月3號改為而家個名，播放內容改以播放電視劇為主，透過亞太1A衛星覆蓋全中國大陸，全天24個鐘播出。喺2012年9月28號，廣電總局準予中國中央電視台綜藝頻道、體育頻道、電影頻道、電視劇頻道進行高標清同播。喺當日，電視劇頻道嘅高清節目訊號上星播出，覆蓋全中國大陸。
中國中央電視台體育頻道

，又稱體育頻道，隸係屬於中央電視台網絡大家庭，係中華人民共和國主要嘅體育廣播電台。中央電視台5台嚮1995年1月1號開始播出。中央電視台5台而家一周7日，每日24個鐘播出節目。
佢覆蓋歐洲足球聯盟（意大利、西班牙、德國同法國聯盟）。CCTV-5仲擁有中國喺世界盃、奧運會同亞洲運動會上傳播世界盃嘅專有權利。佢喺中國體育迷中有好多嘅節目
CCTV - 5（與大多數其他電視頻道一樣）可以通過互聯網自由噉睇到。
佢仲播放咗2009年都市間嘅都市間節目。
便亭

便亭（kiosk）係常見於波斯同印度等地嘅一種建築特色，指一個喺若干面開放嘅亭樓。
便母橋

便母橋又叫敬母橋，喺香港錦田水頭村，係錦田孝子鄧氏鄧俊元喺康熙43年（1704年）起，特登喺福建漳州請一級工匠返嚟起，目的係方便阿媽過河探佢，條橋6年先起好，喺康熙49年（1710年）完成。
橋面鋪咗6塊花崗石板，並排放喺石墩上面，冇整實嘅，可以移動，橋嘅兩邊亦冇欄杆。橋旁楝咗花崗石碑記載咗便母橋嘅歷史。當時俊元嘅德行廣為傳誦，連清朝中葉編修嘅《新安縣志》都有記載呢件事。1959年便母橋曾經重修，並喺橋邊楝咗「重修水頭村便母橋碑記」。2013年，喺便母橋旁邊起咗新嘅便母橋，減輕舊橋嘅負荷。亦將兩岸原有嘅鐵欄換成同新橋一樣嘅石欄。
便當

方便，廣東話容易方便嘅意思，相當於英文 Convenient 同 Handy。
飯盒，日文叫法，臺灣亦流行。
係咁先啦

《係咁先啦》係一首以廣東話唱嘅Rap歌，由鄧東成作曲，蘇致豪填詞，李一丁監製，MC $oHo & KidNey（蘇致豪同埋許賢）主唱，加埋吳家忻（署名Kayan9896）客串演唱。首歌喺2021年7月30號上載到YouTube，分別上載去TONE MUSIC TV同埋MC SoHo & KidNey頻道，兩個頻道加埋，唔夠十個禮拜就已經有330萬嘅點擊入咗去睇同埋聽。

媒體流行榜
首歌喺903專業推介榜首次喺2021年第34週上榜，最高位置就響第38週嘅第2位。另外，呢首歌係Chill Club嘅2021第41周上榜，喺第46周到第47周亦連續攞咗兩週2位，喺第48周終於做到冠軍歌。
2021年度叱咤樂壇頒獎典禮「我最喜愛歌曲」投票入面，首歌亦成功晉身十強，但未能晉身五強。

另類創作
有高登人亦都利用呢首歌嘅旋律重新填過啲詞，以高登音樂台嘅名做咗一首二次創作嘅歌，叫做《我走先啦》，兩日之間已經有成六萬嘅點擊流量。
侵集團

侵集團（英文：The Trump Organization）係美國一間跨國公司，業務主要係地產同物業投資，總部喺紐約市曼克頓中城嘅侵大樓，老闆係當勞侵。
便衣兵

便衣兵（粵拼：bin⁶ ji¹ bing¹）係指着平民服裝嘅軍人。
係噉跑遊戲

係噉跑遊戲（英文：endless runner / auto-runner）係一隻電子遊戲類型，可以算係平台遊戲一種。

定位
睇埋：平台遊戲
呢隻類型早喺 1980 年代已經存在、但要去到 2000 年代先開始盛行。係噉跑遊戲最大特徵係：
「
玩家角色响絕大多數時間都會自動噉向住某個方向郁動，唔似得典型嘅平台遊戲噉，玩家唔撳掣主角就企喺度唔郁。
」
－即係話玩家角色會「係噉跑」。呢啲遊戲傾向會比較要求玩家反應快，會（例如）要求玩家一見到障礙物出現就喺 1 秒內畀反應撳掣，令玩家角色起跳或者以第啲方式避開障礙物－如果玩家角色唔跳，就會一嘢撞落嚿障礙物度受傷，生命值扣到咁上下玩家角色就會死。部份嘅係噉跑遊戲仲會配合埋程序生成技術，教隻遊戲自動噉產生關卡畀玩家跑。

簡史
睇埋：手機遊戲同流動應用程式
例如係 1999 年嘅著名廣告遊戲《百事超人》（Pepsiman）就畀人指係係噉跑遊戲嘅一隻早期作品：喺（例如）都係 1990 年代後半出嘅《孖寶兄弟 64》當中，玩家可以控制瑪利奧自由噉郁，向前後左右上下 6 個方向郁，而如果瑪利奧企喺唔郁嘅平地上面而玩家乜掣都唔撳，瑪利奧就會一路企定定唔郁；喺《百事超人》裏面就唔同，無論玩家撳唔撳掣都好，主角百事超人都會一路係噉向前跑，百事超人喺關卡入面會遇到各種危險嘅嘢，例如係各種障礙物（百事超人全速撞落去會受傷）或者地面嘅窿（百事超人會跌落去）呀噉，玩家要做嘅係控制百事超人嘅左右郁動同埋跳躍，令百事超人避開嗮啲危險嘢，最後安全抵達關卡終點。
係噉跑遊戲到咗 2000 年代中後開始進入全盛。有電子遊戲業界人士指，噉係因為手機遊戲嘅崛起：手機遊戲顧名思義係喺智能手機上面玩嘅遊戲，呢啲遊戲因為喺手機上面玩，技術限制表示佢哋嘅操作方式唔可以太複雜，於是有好多遊戲製作者就索性唔使玩家控制主角前後郁，淨係要玩家控制左右閃避同跳躍嚟避開障礙物。例子可以睇吓 2011 年出嘅《Temple Run》同相關嘅作品。
南部健造

南部健造（1992年8月22號—）係日本足球員，司職後衞，效力過富山勝利。
南部陽一郎

南部陽一郎（粵拼：naam4 bou6 joeng4 jat1 long4，日文：南部 陽一郎／なんぶ よういちろう，1921年1月18號—2015年7月5號）係個日本裔美國物理學家，攞過諾貝爾物理學獎。
南鄭

南鄭係中國陝西漢中一個縣，總面積2849平方公里，人口57萬。
南里

南里（英文：South Lane）係香港石塘嘴一條馬路，由日富里開始，去到山道。條街舊時係露天街市。
南部聯邦管區

南部聯邦管區係俄羅斯西南部一個聯邦管區，轄3個州、3個共和國、1個邊疆區、1個聯邦直轄市。
南里侑香

南里侑香 ，係日本嘅一個女藝人同埋配音員。
南酸棗

南酸棗（粵拼：naam4 syun1 zou5；學名：Choerospondias axillaris）係漆樹科南酸棗屬嘅落葉喬木，喺中國華南、尼泊爾、越南、不丹地區先至搵到。
佢係較好嘅速生造林樹種。

用途
佢嘅果可以用嚟生食或浸酒，籽可以整成活性炭原料，莖皮纖維可以整成繩索，樹皮同果都可以做藥，有消炎解毒、止血止痛嘅功效；可醫大面積水火燒傷同瘌嚫。樹皮可以提取栲膠。
俄羅斯空天防衛部隊

俄羅斯空天防衛部隊沿用咗原來俄羅斯天兵部隊嘅徽章。
俄羅斯空天防衛部隊（俄文：Войска воздушно-космической обороны）係俄羅斯聯邦武裝力量屬下嘅一個兵種，負責保護俄羅斯領空、攔截巡航導彈同埋運作俄羅斯軍事衛星。空天防衛部隊嘅樞紐基地包括普利些茨克發射場、自由發射場（1997年關閉）、拜哥努勒發射場（位於哈薩克斯坦境內，蘇聯解體之後繼續由俄羅斯租用）同預計2018年投入使用嘅東方發射場。
空天防衛部隊嘅前身係2001年成立嘅俄羅斯天兵部隊（Космические войска России），2011年正式改組為航天防衛部隊，接過天兵嘅全部職能，同時亦都接過原來國土防空軍（1997年解散）同戰略火箭軍（後來降格為戰略火箭兵）嘅部分職能。
俄羅斯方塊 99

俄羅斯方塊 99（英文：Tetris 99）係一隻網上 PvP 大逃殺版嘅俄羅斯方塊。一場對局有 99 位玩家，大家同時玩俄羅斯方塊，清到方塊嘅人可以攻擊對手，喺對手嘅區域度落方塊，玩家一旦自己區域嘅方塊出現點俾方塊塞住，就會被淘汰，最後淨低嗰個玩家就算贏。
俄羅斯盧布

俄羅斯盧布（Российский рубль）係俄羅斯嘅法定貨幣，18世紀開始用。
俄羅斯狼

俄羅斯狼（學名：Canis lupus communis）係犬科犬屬嘅其中一個亞種。
俄羅斯總統

俄羅斯喺1993年12月12號通過憲法，確立咗總統制。
俄羅斯正教會

俄羅斯正教會係世界上規模最大嘅東正教自主教會，總會喺俄羅斯莫斯科，988年開始出現，1448年自立，喺1589年正式畀君士坦丁堡普世牧首承認。
俄羅斯沙律

俄羅斯沙律係種起源自俄羅斯嘅沙律，中歐、東歐亦流行。佢係種薯仔沙律，主要材料係薯仔粒、紅蘿蔔粒、酸瓜粒、洋蔥、雞蛋、雞肉同沙律醬，重可以落其他蔬果配料。
維基同享有多媒體嘅嘢：Olivier salad
俄羅斯沙皇國

俄羅斯沙皇國，又叫沙皇俄國（沙俄），係俄羅斯自1547年伊凡四世加冕做沙皇到1721年彼得大帝稱帝期間用嘅國號。
彼得大帝稱帝後，改國號做俄羅斯帝國，但坊間唔少人仍叫佢做「沙俄」。
亨利八世

亨利八世（英文：Henry VIII of England，1491年6月28號—1547年1月28號）係英倫國王，1509年到1547年在位，任內推動宗教改革，另組英倫聖公會，唔再聽羅馬教廷支笛。另外，佢任內做埋愛爾蘭國王，又將威爾斯併入英倫。
佢前後娶過六個老婆。之後三個英倫君主都係佢所生：愛德華六世、瑪麗一世同伊利沙伯一世。
亨利占士

亨利占士（Henry James，1843年4月15號—1916年2月28號），係美國同英國作家，亦係現實主義文學同現代主義文學其中一位代表人物，三次畀人提名諾貝爾文學獎。
元朗區

元朗區（Yuen Long District）係一個位於香港新界西北部嘅地方行政區。
元朗區係香港唯一有兩個新市鎮（元朗新市鎮同埋天水圍新市鎮）嘅政區。

地理
内文：元朗平原同元朗
元朗區由廈村鄉（包括洪水橋、白泥、流浮山等地）、屏山鄉（包括元朗市中心西部、橫洲、天水圍、尖鼻咀等地）、十八鄉（包括元朗市中心東部、英龍圍、凹頭、南生圍等地）、錦田鄉、八鄉（包括石崗等地）新田鄉（包括落馬洲、米埔等地）所組成。元朗區東至洲頭，同北區嘅馬草壟相鄰，南至洪水橋，同屯門區嘅藍地相連。
據2006年香港人口普查資料，元朗人口大概係53萬人。面積大概138平方公里，係九龍嘅三倍，香港島嘅1.8倍，大嶼山嘅一倍。
元朗係一個沖積平原，亦係香港唯一一個平原，大概喺唐、宋年間形成。元朗平原水土肥沃，過去盛產稻米，元朗絲苗曾經係1950年代喺華南一帶好出名嘅米，可以同增城絲苗競爭。居民沿岸建立基圍，養殖水產，包括：基圍蝦、淡水魚等等，元朗出產嘅老婆餅亦係馳名海外。
元朗學生健康服務中心

元朗學生健康服務中心，香港學生健康服務中心之一，為學生健康而設，年年同學生驗身，址喺元朗，青山公路元朗段，元朗賽馬會健康院入便，英文叫Yuen Long Student Health Service Centre。行政上歸元朗區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
元朗官立小學

元朗官立小學（英文：Yuen Long Government Primary School）係香港新界元朗區一間官立小學，喺凹頭友全街15號，1929年創校。
呢篇元朗官立小學係關於香港教育（包括學校）有關嘅楔位文章。你可以透過編輯或修訂增加佢嘅內容。
元朗區議會

元朗區議會係香港18個區議會嘅其中之一，喺1981年4月成立，負責協助處理新界元朗區嘅事務。依家有45個議員，其中直選議員有39個，同當然議員6個（區內嘅鄉事委員會主席）。
元朗商會中學

（英文：Yuen Long Merchants Association Secondary School）係香港一間男女中學，位於新界元朗豐年路20號。該校由元朗商會集資籌辦成立，喺1979年10月23號開幕。

歷史
學校喺1961年開始籌建，嗰陣元朗商會組織咗建校委員會來搞籌備工作，但最終未能成事。去到1969年，政府計畫將中學教育普及化，故此批出同元朗商會小學相連嘅六萬幾呎土地畀元朗商會建校。學校喺1975年1月21號奠基，1979年10月23號落成開幕，兩次儀式都由當時嘅新界政務司鍾逸傑主持。

香港青年獎勵計劃
係香港青年獎勵計劃金章持有人最多嘅學校。
元朗容鳳書母嬰健康院

元朗容鳳書母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺元朗西菁街，容鳳書健康中心入便，英文叫Madam Yung Fung Shee Maternal and Child Health Centre。行政上歸元朗區。開禮拜一到五，禮拜六開每月第二同第四個，公眾假期唔開。歸衞生署管。
元朗大球場

元朗大球場，俗稱大陂頭，香港運動場之一，喺元朗，水牛嶺東面山腳，元朗體育路六號，另一邊為公園北路，元朗大會堂隔籬，就近元朗公園，英文叫Yuen Long Stadium。行政上歸元朗區。設施有運動場、草地球場，球場為十一人草地足球場。全天候跑道長四百米，有八綫。場歸康樂及文化事務署管。球場曾經喺一九八三年擴建，二零二二年關閉重建，預計二零二五年重開。
元朗大馬路

元朗大馬路係香港一條貫穿元朗市中心嘅大街。上面有輕鐵行，同幾個輕鐵站。重有好多各式各樣嘅鋪頭、攤檔、銀行、巴士站。
元朗大馬路現時正式嘅名係青山公路 - 元朗段，不過好多人都重係叫「大馬路」。元朗大馬路係喺1935年2月15號命名，而家青山公路 - 元朗段就係1968年8月2號改嘅。
元朗天主教中學

元朗天主教中學（Yuen Long Catholic Secondary School），係香港新界元朗一間天主教中學。學校位於青山公路201號水邊圍邨，佔地約 4000平方米。

歷史
1995年創校，原本係一間技能訓練學校，2002年開始轉型為主流文法中學。
學校重視學生喺德、智、體、群、美、靈各方面發展。為配合校訓，以S.A.L.T作為學校特色。S係SCIENCE科學，A係ART體藝、L係LOVE關愛、T係TECHNOLOGY科技。

設施
學校不斷擴建校舍，直到而家，有三座校舍。

教學室
標準課室25間、輔助教室2間。

全電腦教室
電腦室、電腦輔助教室、微軟互動教室、語言學習室、圖像傳意室各一間。

特別室
綜合科學室、生物實驗室、化學實驗室、音樂室、視覺藝術室兩間、家政室兩間、設計與科技室同埋宗教室。

其他
會議室、訓導室、輔導室、輔導活動室、學習支援室、校園廣播電台、學生活動中心、圖書館（附休憩平台）、家長資源室、有蓋籃球場、小食部、方濟動物屋、魚菜共生系統、學生會室、健身室、升降機。

教師人數
2017-2018年度教師人數：55名（包括1名外籍英語教師）。所有老師都有學位資歷，其中51%擁有碩士、博士學位，16%已接受特殊教育培訓，78%有十年以上教學經驗。

學校活動
元朗天主教中學近年舉辦一項師生籃球賽—元天ALL STAR，而喺2011年特別整咗一首主題曲—我們的主題曲。主題曲係由謝安琪嘅「囍帖街」改，並獲得「Ban Ban Music、周博賢先生、謝安琪小姐」正式批准用呢首歌曲嚟整主題曲。

運動方面
香港學界體育聯會元朗區中學分會2005-2006年度校際田徑比賽女子乙組跳高第一名：元朗天主教中學 - 何嘉敏。
香港柔道總會2013 柔道總會43週年香港柔道錦標賽冠軍。

閱讀方面
喺「中學生好書龍虎榜讀後感寫作比賽」，有優秀作品：高級組優秀作品入圍獎同埋高級組最優秀作品推薦獎。

數碼媒體由我創 ~ 電腦遊戲設計比賽
喺2008年，參加「數碼媒體由我創2008~電腦遊戲設計比賽（中學組）」，元朗天主教中學「保育特工隊之-破天荒歷險」得到冠軍同最佳遊戲角色設計獎。
喺2009年，參加「數碼媒體由我創2009~電腦遊戲設計比賽（中學組）」，元朗天主教中學「龍之夢」得到冠軍。
喺2010年，參加由「香港專業教育學院青衣分校 - 多媒體及互聯網科技系 主辦嘅全港中學生數碼創意比賽2010」，分別喺初中組同高中組得到獎，初中組「中華尋」優異獎、高中組「神話傳記」得到冠軍。
維基同享有多媒體嘅嘢：元朗天主教中學
中華廣場

廣州嘅中華廣場，係一間購物中心。
澳門嘅中華廣場，係一間商業大廈。
南京嘅中華廣場，係一間商住樓盤。
雷州嘅中華廣場。
中華愛國同心會

中華愛國同心會，簡稱愛國同心會，係中華民國一個統派政治組織，1993年11月12號喺臺北市成立。2018年8月13號，登記註冊為中華愛國同心黨。佢哋公開支持中華人民共和國以「一國兩制」方式統一中國同埋港台地區、反對法輪功，支持中國共產黨。
中華巴士

中華汽車有限公司（China Motor Bus Company Limited，簡稱中華巴士或者中巴；CMB；港交所：00026）係香港嘅地產發展商，亦曾經係香港嘅主要公共交通機構之一，由顏成坤同埋佢大舅黃耀南喺1923年創立。

史
中巴專營權結束前引入嘅最後一部雙層巴士
中巴起初喺九龍半島提供巴士服務，1930年代初開始經營新界路線。其後政府喺1933年實施巴士專營權，中巴獲得香港島嘅巴士服務專營權。戰後由於港島區人口增長，中巴不斷擴張巴士路線網絡。1970年代係中巴嘅全盛期，當時中巴更加引入新款巴士吸納客源。1972年紅磡海底隧道通車，中巴聯同九巴合營過海隧道巴士路線，中巴車輛喺九龍半島再次出現。
自從地鐵港島綫喺1985年5月31號投入服務之後，中巴嘅乘客量下跌咗超過一半，造成中巴嘅服務水平一直倒退。其後喺1989年中巴因勞資雙方就退休金安排出現爭拗並談判破裂，導致中巴員工發動大罷駛事件，造成香港島交通大混亂，為當時喺香港島經營屋邨巴士線嘅城巴製造先機，不斷搶走中巴客源。自1990年代初中巴服務持續欠佳，香港政府喺1993年同1995年分別將中巴26條同14條路線攞出嚟作公開競投，城巴憑住過去喺香港島嘅良好業務，獲得呢兩批路線嘅專營權。隨後城巴大規模擴張港島巴士網絡，令中巴喺港島區巴士業務造成了史無前例嘅壓力。
1998年2月17號，港府宣佈唔再延續中巴嘅專營權，原因係中巴服務水平仍然冇改善，政府唔再畀機會。政府將中巴嘅88條巴士路線公開競投（而有部分路線沒有經競投而交由城巴經營），雖然中巴曾經連同英國第2大巴士集團Stagecoach聯合組織財團，同新世界發展為首嘅新世界第一巴士、由城巴、長江基建、香港中旅集團組成嘅香港聯合巴士有限公司，以及包括九巴等多個財團競投巴士路線，但結果仍然由新世界第一巴士成功競投到中巴嘅88條路線，而中巴嘅專營權亦喺1998年8月31號深夜告終。
喺專營權完咗之後，中巴轉為經營一條來往港運城同埋北角政府合署之間嘅非專利巴士線，到2015年都收埋檔。除此之外，中巴將位於柴灣嘅巴士車廠租畀接辦香港島路線嘅新世界第一巴士作日常運作之用。後來呢間巴士廠亦曾經租過畀城巴同埋大巴士公司作短期車廠之用，柴灣巴士車廠曾經被建議攞嚟做「巴士博物館」，但係無疾而終。到2018年，中巴同太古成功申請將車廠地皮改用途，變成商住項目，車廠喺2020年開始清拆。
2019年，家姐顏潔齡因為年事已高，將中巴主席交畀細佬顏亨利。2022年，中巴請咗曾經喺中國三大電訊公司都做過高層嘅翁順來做行政總裁，翁氏本身係中巴嘅老伙計，喺88至95年間係中巴嘅總會計師。

非專利巴士線
隨住中巴作為其中一個發展商嘅地產項目北角港運城喺1998年落成之後，中巴營運佢唯一一條非專利巴士線，來往港運城同埋北角政府合署之間。條線喺2015年6月30號最後一日服務。
中華帝國

中華帝國 (1915–1916)：由中華民國大總統袁世凱預備成立嘅一個君主立憲制政權名稱。
中原王朝：由秦始皇建立皇帝制度開始，包括秦、漢、晉、隋、唐、宋、元、明、清等朝代。
中華奇異果

中華奇異果重係1980年代尾開始，喺國際新出嘅超級生果。

樣
樣似提子嘅藤，公乸唔同樹；花比較清香，每年夏天開花，花色先白後黃，花期長4~6個月；果係單果品種，橢圓或圓柱形，果肉黃白或綠，有啡黑似芝蔴嘅籽，一般500~1200粒，每年9~10出果。

用途
中華奇異果可以加工成罐頭、果汁、果醬、果脯或果乾等好多種食品，可以隔開致癌物質亞硝胺。

營養價值
中華奇異果嘅營養價值都幾多下，有8~14%糖、1.4~2%酸、12~18%可溶性固形物，維他命C含量150~420mg/hg果肉，重有好多種氨基酸。
前480年代

前480年代係指前489年去到前480年之間嗰十年嘅年代。
前484年

前484年係閏年。

大件事
連接長江同淮河嘅邗溝起好。
波斯再佔領埃及。
前47年

前47年係平年。

大件事
西漢收服珠厓唔成功，於是收兵，第二年漢元帝下詔放棄珠厓。
南非

南非荷蘭語、英語、祖魯語、科薩語、斯威士語、恩德貝萊語、(北索托語、南索托語)、聰加語、札那語、文達語、塞佩蒂語。主要節日
獨立日政制主要領袖
國家元首（總統）：拉馬福薩
政府首腦（總統）：拉馬福薩
經濟中央銀行
南非共和國儲備銀行貨幣
蘭特資訊
南非，全名南非共和國，係位處非洲大陸最南面嘅國家，東、西、南三便分別望住印度洋、大西洋同埋南冰洋，有「彩虹之國」嘅稱譽。因為歷史因素，南非有三個首都，係世界上獨一無二：行政首都（中央政府所在地）係比勒陀利亞，司法首都（最高法院所在地）係布隆方丹，立法首都（議會所在地）係好望角鎮。
南非因為佢優美嘅風景同生態系統出名旅遊業，有非常多睇動物嘅旅客。
2010年，南非負責舉辦FIFA世界盃，成為非洲第一個舉辦世界盃嘅國家。

簡史
15世紀尾，葡萄牙人到咗南非，17世紀荷蘭人又移民埋嚟呢度定居。英國人就响1795年到。1866年同埋1886年，南非分別發現鑽石同埋黃金，引起英國人同埋布爾人之間嘅對立，爆發兩次南非戰爭（1880年-1881年同埋1899年-1902年）。
到1910年，南非成為聯邦，1961年再成立共和國。
由1940年代開始，「種族隔離」曾經係南非嘅政策，嗰度嘅法律將人分咗做四等：白人、有色人種、印度人同埋黑人，搞到黑人嘅生活都受到歧視，因為噉南非俾國際社會普遍抵制。到1990年代，「種族隔離」政策先至被取締，曼德拉當選做第一個黑人總統，黑人地位大大提升，世界各國亦相繼解除對南非嘅經濟制裁，重紛紛提昇、恢復或者建立同南非嘅外交關係。

粵人源考
考古學家發現，南非嘅原始人喺10萬年前出現，喺南非有一遊獵部落——桑族人，分佈喺南非北部河流，渠地啲語言，被專家考證後認爲，同粵語相近，桑族嘅祖先可能來自廣東[未記出處或冇根據]。

粵人移民
據記載，第一位踏足南非土地嘅廣東人叫「萬舟」（Wancho），喺1660年搭荷蘭「阿納姆」號由巴達維亞（印尼首都雅加達舊稱）出發到達南非。
自18世紀40年代開始，喺好望角有十零個華人居住，經營餐館同販賣蔬菜。由1849年到1882年，英國殖民地開普敦同納塔爾從中國輸入契約勞工。
19世紀70年代到南非嘅第一批華人就係廣州嘅。19世紀，呢啲廣東移民嘅後裔成爲咗南非華人，一直持續到20世紀70年代。
1904年5月到1910年6月間，共有63695個華裔工人喺金礦做嘢。喺「金山」（南非）華人主要係廣州南部農村同埋廣東東北部梅縣嘅鄉村。廣州人就住喺約翰內斯堡、比勒陀利亞同威特沃特斯蘭呢啲廣大地區。而梅縣人就住喺伊麗莎白港同東倫敦，喺開普敦同德班就得一啲零星分佈。

政治
内文：[[:南非共和國嘅政治（英文版）]]
南非係非洲國家入面少數幾個運作良好嘅多黨制民主國家之一。佢哋嘅議會係採用兩院制，上下兩院嘅議員任期都係5年，上院係全國省議會（90人），下院係國民議會（400人）。國家元首即係南非共和國總統，由國民議會選出。
喺2018年2月15號，國民議會（下院）選出非洲民族議會（ANC）嘅西里爾·拉馬福薩做總統。
喺2019年南非大選中，非洲民族議會贏得過半數議席。
南非採用多都制，立法機關設喺開普敦市都市圈，行政機關設喺茨瓦內都市圈（比勒陀利亞），司法機關就設喺布隆方丹。
睇埋：[[:南非共和國嘅憲法（英文版）]]

立法
内文：南非共和國嘅議會
議會大樓（開普敦）
種族隔離制度廢除之後舉行過7次大選，領導反對種族隔離鬥爭嘅非洲民族議會（ANC）喺2004年大選嗰陣以近7成得票率大勝，但係之後嘅選舉因為經濟停滯同高失業率，得票率逐漸下跌。喺2019年大選入面得票率跌到57.50%，低過六成，到2024年大選更加跌到40.18%，低過一半。雖然仲係執政黨，但係要同民主聯盟（DA）同因卡塔自由黨（IFP）等政黨組成聯盟。
支持布爾人同自由派嘅民主聯盟（DA）、因為貪污而辭職嘅前總統雅各布·祖馬喺2023年12月成立嘅民族之矛（MK）、由曾經係非洲民族議會（ANC）青年同盟領袖嘅朱利葉斯·馬勒馬喺2013年7月離開ANC之後成立嘅經濟自由鬥士（EFF）、以及以夸祖魯-納塔爾省做票倉嘅因卡塔自由黨（IFP）緊隨其後，但係ANC仲係佔咗國會議席嘅4成左右。因為要修改憲法需要國會議員3分2以上贊成，所以非洲民族議會要修改憲法就一定要同包括聯盟政府喺內嘅其他政黨合作。
睇埋：南非共和國嘅政黨
※全國省議會（上院）嘅議席數係2019年5月22號嗰陣嘅數字。所以喺呢日之後成立嘅政黨議席數就係「－」。

行政
内文：[[:南非共和國政府（英文版）]]
行政部門嘅辦公大樓聯盟大廈（比勒陀利亞）
行政中心喺比勒陀利亞（茨瓦內市都市圈）。國家元首兼行政部門首腦嘅總統由議會選出，並組織內閣（總統制、議會內閣制）。

司法
内文：[[:南非共和國嘅司法（英文版）]]
除咗1994年設立嘅憲法法院之外，仲有以最高法院為首嘅三級審判制司法制度。司法部門設喺布隆方丹。
南陽姜營機場

南陽姜營機場（粵音：naam4 joeng4 goeng1 jing4 gei1 coeng4）係喺中國河南嘅一個機場，喺1992年嗰陣起好兼且開放畀人用嚟搭飛機。
南雄

南雄（粵拼：naam4 hung4）喺中國廣東，家下係副地級市，叫南雄市。大宋最先用南雄個名，叫雄州、南雄州。大明時改做南雄府，大清係南雄直隸州，民國係南雄縣。

山
東北係大庾嶺，有梅關。東便有天柱山，東南有青嶂山。

水
南便有湞水，出自東北油山，向南經漿田鎮，同昌水會合。再向西南，左邊納埋平田水、芙蓉水，右邊合埋東溪水，去到長浦橋。呢處北坑水夾橫水向南流入來。水出自梅嶺，又叫做大庾河水。向西夾長潭水，根住西便有樓船水注入，西南又納修仁水，向北納埋半徑水，先至入始興。
西北，石峽水出分水坳，叫康溪水，入仁化。

史
大明時，南雄府有兩縣，治保昌。
大清時，南雄府響嘉慶十一年，降為直隸州，變成南雄直隸州，搣走保昌縣，淨返始興縣。十六年，又升返做府，十七年又降返做直隸州。有平田、紅梅、百順三巡司。有保昌驛。舊時有臨江驛，廢咗。
南雄太

南雄太（1979年9月30號—）係日本足球員，司職守門員，效力橫濱FC。
南靖車站

南靖車站位於臺灣嘉義縣水上鄉南靖，係臺灣鐵路管理局縱貫線南段同埋臺灣糖業股份有限公司南靖線（已經廢止咗）嘅鐵路車站，位置距離基隆起點301公里。呢個站係嘉義縣最南端嘅車站，車站南邊係八掌溪。
TRAPPIST-1

TRAPPIST-1，又嗌 2MASS J23062928-0502285，係粒超低溫紅矮星，離開地球 39.13光年（12.0秒差距），喺水瓶座。
馬西矯倫（Michaël Gillon）為首嘅天文研究小組，屬於比利時列日大學天文物理與地球物理研究所，用喺智利喇莎娜天文台嘅 TRAPPIST (Transiting Planets and Planetesimals Small Telescope) 望遠鏡，以 transit photometry，發現三個地球大細嘅行星。最裏頭嘅兩粒星係喺宜居帶裏面，或者啱啱喺外面。研究小組喺2016年5月號 Nature 雜誌嘅發表；2015年9月至12月嘅觀察嘅研究結果。
2017年2月22號，天文學家宣布圍繞 TRAPPIST-1 嘅外行星加多四個。 而令圍繞星球運行嘅行星總數有七個，其中至少兩個，亦可能全部，喺宜居帶。
TSV及森

TSV及森（英文：TSV Giesen）係德國及森嘅職業排球球會，依家打緊德國職業排球聯賽。
TRCNG

TRCNG（韓文：티알씨엔지），係韓國嘅一隊男子歌唱組合。
TSR 程式

TSR 程式係一種 MS-DOS 特有嘅外掛程式，爾類程式會喺設定某一啲後門之後，用 Terminate and Stay Resident 系統呼叫[暫譯]（system call）名義上結束程式，但係其實留喺記憶體繼續行，等用家用預先設立嘅後門（例如撳鍵盤嘅某啲掣）就可以叫返個程式出來用。西方嘅 TSR 程式好多都係公用程式。
有啲 TSR 程式會鉤入作業系統嘅一啲介面，改變系統嘅功能。喺中文圈，其中一種常用嘅 TSR 程式就係中文系統，爾類 TSR 程式會鉤住嗮系統嘅熒幕同列印嘅輸入同輸出功能，夾硬令個系統可以顯示、列印同輸入中文。
TT

騰訊TT：騰訊公司屬下嘅瀏覽器。
電匯：一種通過銀行畀錢嘅方式。
鐵達尼號 (1997年電影)嘅屏幕右上角出嘅標記
破傷風疫苗：醫用疫苗之一。
千里達與多巴哥嘅ISO-3166兩字母代碼。
.tt：千里達與多巴哥嘅國內頂級域名後綴。
<tt>...</tt>：HTML代碼一種，標等寛字體，即係表示用嘅字要睇落似終端機（TTY）用嘅字。
TrueType：微軟或蘋果系統出嘅字體格式。
奧迪TT：奧迪汽車系列嘅兩門式運動型機動車。
韃靼文嘅ISO 639-1代碼。
兩個拉丁字母嘅搞清楚
加多近街

加多近街（英文：Cadogan Street）係香港堅尼地城一條馬路，由科士街開始，去到堅彌地城新海旁。
加多利山

加多利山（英文：Kadoorie Hill），又寫做嘉多利山、嘉道理山，舊時叫大石鼓，係香港九龍旺角東面一座山，南面係亞皆老街，西面係港鐵東鐵綫旺角東站，北面係太子道西。而家嗰度係九龍一個傳統豪宅區。
舊時有大石鼓觀音廟，及後搬到旺角山東街，麥花臣球場對面。